Rod filmu

[náhľad|Štyri zábery z filmu ''[Diagonal-Symphonie* (1924, [[:commons:File:Symphonie diagonale (1924).webm|video]]) švédskeho výtvarníka [[Viking Eggeling|Vikinga Eggelinga]], ktorý je pokladaný za prvého predstaviteľa čistého filmu.]]
[[Súbor:Humorous Phases of Funny Faces screenshot.jpg|náhľad|*Humorous Phases of Funny Faces* (1906, [[:commons:File:Humorous Phases of Funny Faces.ogg|video]]) anglického filmára [[J. Stuart Blackton|Jamesa Stuarta Blacktona]] býva považovaný za prvý animovaný film.]]
*'Rod filmu** alebo **filmový rod*' je skupina [[Filmové dielo|filmových diel]] vyčlenených na základe podobných (príbuzných) čŕt vnútornej výstavby, vzťahu k zobrazovanej [[Skutočnosť (realita)|realite]] a s tým spojených tvorivých postupov.

Rozlišujú sa štyri rody (resp. rodové súbory) filmu:
* [[dokumentárny film]] – určuje ho dokumentárnosť zobrazenia, pričom dôležité je zachovanie faktickej skutočnosti, keďže dokumentárny film sa môže v najvyššej sfére umeleckej obraznosti (esej, fejtón ap.) prelínať so žánrami hraného filmu,
* [[hraný film]] – zakladá sa na štylizovanej kompozícii rozprávania podľa literárneho scenára, zobrazeného prostredníctvom hry hercov, pričom dominantnou je estetická funkcia,
* [[čistý film]] (absolútny film, abstraktný film, nevhodne [[experimentálny film]]) – dominuje v ňom snaha o čistú filmovosť, oslobodenú od vplyvu literatúry, divadla a od vecného obsahu; filmové dielo ju dosahuje najmä prostredníctvom pohybovej hry rôznych materiálov, línií, kresieb, svetiel, tieňov a vo [[Farebný film|farebnom filme]] aj farieb, ktoré na diváka pôsobia rytmom pohybov, zmenou tvarou a proporcií a vo [[Zvukový film|zvukovom filme]] aj sprievodnou zvukovou (spravidla hudobnou) zložkou,
* [[animovaný film]] – základným princípom je [[Animácia (film)|animácia]].

Každé filmové dielo sa zakladá na dokumentárnosti, štylizovanosti a animovanosti (oživení), ale dominuje mu jedno východisko, na základe ktorého možno filmové dielo priradiť k príslušnému rodu. Napr. v [[Kombinovaný film|kombinovanom filme]] sa spája technika animovaného filmu s technikou tvorby hraného alebo dokumentárneho filmu, avšak animovaná technika prevláda. Naproti tomu do hraného filmu môžu byť vložené animované sekvencie alebo epizódy (napr. v podobe úvodných titulkov, snových častí ap.).

Členenie filmových diel na rody sa vyvinulo spolu s vývojom filmu a filmového umenia (pozri [[dejiny filmu]]). Na počiatku [[Kinematografia|kinematografie]] stála elementárna forma dokumentárneho filmu, neskôr sa pod vplyvom starších umení ([[umelecká literatúra]], [[Divadlo (umenie)|divadla]], [[hudba]]) sformoval rod hraného filmu a pod vplyvom [[Abstraktné umenie|abstraktného výtvarného umenia]] a hudobnosti vznikol v 20. rokoch 20. storočia rod čistého filmu. Na sformovanie rodu animovaného filmu malo rozhodujúci vplyv výtvarné umenie (sprvu [[Karikatúra|karikatúrna]] kresba) a [[bábkové divadlo]] (používanie bábok a makiet). Prvé kreslené (sileutové) animované filmy sa objavujú už v začiatkoch kinematografie (napr. v tvorbe [[Charles-Émile Reynaud|Charlesa-Émila Reynauda]]) a prvé bábkové (objemové) filmy už začiatkom 20. storočia. Vývoj rodového členenia prebieha naďalej, ale pri zachovaní konkrétnych invariantných (nemenných) vlastností.

Rody sa ďalej členia na superžánre, žánre, subžánre, žánrové formy a žánrové typy (pozri [[filmový žáner]]), napr. rod dokumentárneho filmu sa delí na žánre spravodajského filmu, publicistického filmu a dokumentárneho filmu v užšom zmysle. Okrem rodového členenia existuje členenie filmových diel podľa vzťahu ku skutočnosti na [[Druh filmu|druhy filmov]], a to na filmy o faktoch () a filmy operujúce výmyslom (angl. *films of fiction''). Zatiaľ čo v oblasti filmových žánrov dochádza k dynamickému vývoju a zmenám, rody a druhy filmov sú veľmi stabilné.

## Referencie

## Použitá literatúra

* 
*  
* 
* 
* 

Kategória:Kinematografia